Cantón de Schaffhausen

El cantón de Schaffhausen (n'alemán Schaffhausen, en francés Schaffhouse, n'italianu Sciaffusa, en romanche Schaffusa), ye un cantón de Suiza que la so ciudá principal y capital ye Schaffhausen. Xeografía El cantón ye'l más septentrional de Suiza, ta cuasi dafechu arredoláu por Alemaña, llendando con ésta al este, oeste y norte, y al sur colos cantones de Zúrich y Turgovia. Al oeste tien el llagu de Constanza con una superficie de 298 km². Predomina la producción agrícola. El cantón de Schaffhausen ta estremáu en tres zones, de les cuales la más grande ye la so capital y les otres dos son enclaves del cantón n'Alemaña y na mesma Suiza. Historia Nel medievu Schaffhausen yera una ciudá estáu. La ciudá acuñó una moneda propia hasta l'añu de 1049, nel que se fundó un monesteriu benedictín que contribuyó a llograr la independencia en 1190. A fines de 1218 yera una ciudá llibre del Sacru Imperiu Romanu Xermánicu. En 1330 pasó a manes de los Habsburgu. El cantón recuperó la independencia en 1415 cuando mercó la so llibertá. Aliose con Zúrich en 1454, convirtiéndose en miembru de plenu derechu de la Confederación en 1501. La primer llinia ferroviaria llegó a la ciudá en 1857. En 1944 los americanos bombardiaron Schaffhausen por error, al confundir el territoriu suizu col alemán. La constitución cantonal data de 1876 y revisose en 1895. Economía Ye famosa la producción del vinu blancu de Riesling nel cantón. La industria ta basada na producción de maquinaria y artículos metálicos. Tamién se fabriquen relós y xoyes. Schaffhausen ye coles mesmes un importante nuedu ferroviariu ente Suiza y Alemaña. Ingresos (en millones de CHF): 3 596 fr. Demografía En 2002 la población yera de 73.400 persones. La llingua predominante ye l'alemán. La relixón principal ye'l protestantismu. Distritos Antes de xunetu de 1999, el cantón taba estremáu en seis distritos: Distritu d'Oberklettgau Distritu de Reiat Distritu de Schaffhausen Distritu de Schleitheim Distritu de Stein Distritu de Unterklettgau Referencies Enllaces esternos Wikimedia Commons tien conteníu multimedia tocante a Cantón de Schaffhausen.